Diari Oficial de la Generalitat Valenciana


Sumari del DOGV 5832, del 21-08-2008 (2008/8945)

Bases especifiques per a la provisió del lloc de treball d'encarregat d'operaris de servicis múltiples pel procediment de concurs de mèrits.
--------------------------------------------------------------------------------------------------------------------------------------------

### Dades del document

Número de DOGV
:   5832

Data del DOGV
:   21-08-2008

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2008/8945


Data del document
:   14-07-2008

Organisme emissor
:   Ajuntament de Busot

Tipus de document
:   Convocatòria

Descriptors 

:   * Busot
    * administració local
    * concurs administratiu
    * personal de serveis

Bases especifiques per a la provisió del lloc de treball d'encarregat d'operaris de servicis múltiples pel procediment de concurs de mèrits. [2008/8945]  
Alejandro Morant Climent, alcalde president de l'Ajuntament de Busot (Alacant), fer saber que la Junta de Govern Local, en la sessió que tingué lloc el dia 14 de juliol de 2008, va acordar aprovar les bases i la convocatòria per a la provisió del lloc de treball d'encarregat d'operaris de servicis múltiples pel procediment de concurs de mèrits, les quals es transcriuen a continuació:  
Bases específiques per a la provisió del lloc de treball d'encarregat d'operaris de servicis múltiples.  
Primera. Objecte  
L'objecte d'estes bases és la provisió del lloc de treball següent:  
Denominació: encarregat d'operaris de servicis múltiples.  
Número de lloc: 18.  
Grup: C2.  
Nivell: 18.  
Complement específic: 5.446,06 euros.  
Localització del lloc: Busot.  
Tasques que ha d'exercir:   
Amb caràcter general: les indicades en la relació de llocs de treball de l'Ajuntament de Busot per als operaris de servicis múltiples.  
Amb caràcter específic: les indicades en la relació de llocs de treball de l'Ajuntament de Busot per al lloc de treball d'encarregat d'operaris de servicis múltiples.  
Segona. Regulació  
La provisió del lloc de treball indicat es regirà pel que disposen estes bases i en les bases genèriques de la convocatòries per a la provisió de llocs de treball, pel procediment de concurs de mèrits, aprovades per la Junta de Govern Local en la sessió del dia 27 de març de 2006 i publicades en el Butlletí Oficial de la Província número 99, de data 3 de maig de 2006 i en el Diari Oficial de la Generalitat Valenciana número 5253, de data 8 de maig de 2006, en tot allò que no contradiga el que disposa la Llei 7/2007, de 12 d'abril, de l'Estatut Bàsic de l'Empleat Públic.  
Tercera. Requisits dels candidats  
Podran participar en este concurs el personal que reunisca les condicions següents:  
Relació laboral: personal funcionari de carrera.  
Estar ocupant en l'actualitat un lloc de treball d'operari de servicis múltiples, grup C2.  
Titulació: equivalent al grup C2 dels establits en l'article 76 de la Llei 7/2007, de 12 d'abril, de l'Estatut Bàsic de l'Empleat Públic (graduat en educació secundària obligatòria).  
Quarta. Presentació de sol·licituds  
Les sol·licituds per a participar en el concurs es presentaran en el registre general de l'Ajuntament en el termini de 20 dies hàbils comptadors des de la publicació de la convocatòria al tauler d'anuncis, en el Butlletí Oficial de la Província i en el Diari Oficial de la Comunitat Valenciana.  
Cinquena. Comissió de valoració  
Estarà formada per cinc membres, que tindran veu i vot, i serà nomenada per l'alcalde president mitjançant una resolució i la seua composició serà la següent:   
President: un funcionari de carrera.   
Secretari: el secretari de la corporació o funcionari en qui delegue.   
Vocals:  
- El responsable del servici a què pertanga el lloc de treball seleccionat o, si no n'hi ha, el funcionari o personal laboral que designe l'alcalde.   
- Un especialista o expert en la matèria designat pel president de la corporació, amb el seu respectiu suplent.   
- Un funcionari de l'Ajuntament.   
Sisena. Valoració dels mèrits  
La puntuació màxima que s'ha obtindre serà de 28 punts, i caldrà obtindre per a l'adjudicació del lloc un mínim de 2,8 punts, i la valoració serà la següent:  
1. Mèrits generals: es puntuaran amb un màxim de 22 punts i la seua valoració s'ajustarà al que establix l'article 7, apartats A i B, de l'Ordre de 20 de gener de 2000, del conseller de Justícia i Administracions Públiques, per la qual s'aproven els barems generals d'aplicació als concursos de mèrits per a la provisió de llocs de treball (DOGV número 3677, de data 31 de gener de 2000), modificada per la Resolució de 13 de setembre de 2000, de la Direcció General de la Funció Pública de la Conselleria de Justícia i Administracions Públiques, per la qual es disposa la publicació de la interlocutòria dictada pel Tribunal Superior de Justícia de la Comunitat Valenciana de suspensió de determinats articles de l'Ordre anteriorment citada (DOGV número 3843, de data 25 de setembre de 2000).  
2. Mèrits específics: es valoraran fins un màxim de 6 punts i la seua valoració serà la següent:  
Titulacions acadèmiques i cursos de formació: fins un màxim de 3 punts.  
Titulació acadèmica: batxiller superior o tècnic: 1 punt.  
Curs de més de 100 hores: 0,5 punts fins un màxim d'1 punt.  
Cursos de duració igual o superior a 15 hores i inferior a 100: 0,2 punts per curs, fins un màxim d'1 punt.  
Experiència en l'exercici de llocs amb funcions iguals o superiors, o amb nivells de responsabilitat iguals o superiors: 0,20 punts per mes complet de servicis amb un màxim de 3 punts.  
Setena. Publicació de les convocatòries i les seues bases  
La convocatòria i les presents bases es publicaran al tauler d'anuncis de l'Ajuntament, en el Butlletí Oficial de la Província i en el Diari Oficial de la Comunitat Valenciana, una vegada aprovades per la Junta de Govern Local.   
Huitena. Incidències  
L'alcalde queda facultat per a realitzar tots els tràmits que calguen per a resoldre qualsevol dubte que es produïsca en allò que no preveuen estes bases, vetlant pel bon ordre del desenrotllament de la convocatòria, fins al lliurament de l'expedient a la comissió de valoració.  
La comissió de valoració queda facultada així mateix per a resoldre les incidències que es produïsquen i els dubtes que es plantegen sobre la interpretació de les bases i per a adoptar els acords o les resolucions necessaris per a mantindre el bon ordre en els concursos de mèrits, i en general, en el desenrotllament de les convocatòries, mentre en dure l'actuació.   
Novena. Impugnació i revocació de la convocatòria  
Estes bases i la convocatòria que es realitze podran ser impugnades per mitjà de la interposició potestativa del recurs de reposició, en el termini d'un mes, davant d'este Ajuntament, o recurs contenciós administratiu en el termini de dos mesos davant, segons la seua elecció, el corresponent jutjat contenciós administratiu d'Alacant o el corresponent a la circumscripció on tinga el seu domicili, de conformitat amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons redacció donada per la Llei 4/1999, i els articles 10,11 i 14 de la Llei 29/1998, de 13 de juliol, Reguladora de la Jurisdicció Contenciosa Administrativa, i sense perjuí de qualsevol altre recurs que es poguera interposar.  
Cosa que es fa pública perquè se'n prenga coneixement.  
Busot, 14 de juliol de 2008.- L'alcalde president: Alejandro Morant Climent.